תחנת הרכבת תל אביב – ההגנה

תחנת הרכבת תל אביב – ההגנה היא תחנת רכבת בתל אביב-יפו. היא ממוקמת על דרך ההגנה וסמוכה לתחנה המרכזית החדשה של תל אביב. מקום התחנה הוא על מסילת איילון. מיקום התחנה על מסילת החוף הוא כ-98.5 קילומטר דרומית לתחנת הרכבת חיפה מזרח. התחנה, אשר נחנכה ב-22 ביוני 2002, תוכננה על ידי "קייזר-קייזר-לקנר אדריכלים". לאחר הוספת המסילה השלישית באיילון, שנפתחה ב-2 בספטמבר 2006, נוסף לתחנה רציף אי חדש. מתחנת תל אביב ההגנה נבנה גשר רכבת המוביל לצומת חולון וממנו מתחילה מסילת תל אביב – פלשת המחברת דרך תחנות חולון, בת ים, ראשון לציון ויבנה את אשדוד ואשקלון. במסגרת העבודות על הקו נבנה בתחנה רציף חמישי, שיחד עם רציף 4 משרת את הרכבות בקו. הקו נפתח ב-25 בספטמבר 2011. באוגוסט 2018 התחילה בנייה של תשתית חישמול עילי בתחנה, כחלק מההכנות להפעלת קו הנוסעים המהיר לירושלים. התחנה משרתת מספר נוסעים גדול, בעיקר עקב מספר הרכבות הרב שעובר דרכה, התחנה סמוכה לתחנה המרכזית החדשה של תל אביב, משם קיים שרות אוטובוסים לכל רחבי גוש דן וישראל, אך אין קישור ביניהן והגעה מהרכבת לתחנה המרכזית דורשת הליכה של כרבע שעה. ב-2022 החלה בנייתו של גשר מעל התחנה אשר ישמש את הקו הסגול של הרכבת הקלה בתל אביב. בתחנה אולם נוסעים סגור במפלס עליון, ממנו יורדים לרציפים באמצעות דרגנועים. בתחנה שני רציפי-אי ורציף צד אחד (חמישה רציפים בסך הכל), אליהם מגיעות חמש מסילות המשרתות אותם: שלוש המסילות המערביות ממשיכות אל התחנה התפעולית תל אביב דרום תפעולית (ומשם מתחברות במקביל לכביש 1 אל מקטע מסילת הרכבת יפו–ירושלים בין תל אביב ללוד) ושתי המסילות המזרחיות ממשיכות אל מסילת תל אביב – פלשת. בכיוון ההפוך כל המסילות ממשיכות אל מסילת איילון. בשל הצורך לעלות אל הגשר העובר מעל נתיבי איילון ומסילת האיילון רציפים 4 ו-5 קצרים יותר מרציפים 1–3. היציאה מאולם הנוסעים היא ישירות לדרך ההגנה. רציפים 4 ו-5 משרתים את קו הרכבת המגיע מאזור השרון וממשיך לכיוון חולון, בת-ים, ראשון לציון, אשדוד ואשקלון. רציפים 1 (לצפון) ו-3 (לדרום) משרתים את שאר הקווים העוברים בתחנה וממשיכים צפונה לכיוון מסילת החוף. רציף 3 הוא מהארוכים בתחנה ואורכו הכולל כ-350 מטרים רציף 2 שימש מדצמבר 2019 ועד יוני 2020 את קו הרכבת המהיר לירושלים. החל מיוני 2020, רכבות בקו זה עושות בו שימוש במקרים בהם תחנת השלום סגורה לנוסעים. חלק מהרציפים בתחנה ארוכים ביחס לשאר התחנות, כדוגמת רציף 3 שנפרס על פני 350 מטר ואילו אחרים קצרים מאוד כגון רציף 5 שאורכו 200 מטר בלבד. בתחנה זו הותקנה מערכת הזנה חשמלית עילית על ידי חברת SEMI הספרדית ב-2019. המערכת מספקת מתח חילופין של 25 אלף וולט בתדירות של 50 הרץ. המערכת מאפשרת לציוד נייד רכבתי בעל פנטוגרף לפעול בתחנה. כיום יש לרכבת ישראל קטרי בומברדייה טראקס הגוררים קרונות דאבל דק מאותו יצרן, וקרונועים חשמליים מדגם Desiro HC תוצרת סימנס. במסגרת התוכנית להקמת מסילה רביעית באיילון (תת"ל 33) מתוכננת הוספת רציף שישי לתחנה, על שטח תעלת האיילון. גשר ההגנה יורחב לכיוון צפון ויוכנס בו נתיב אשר ישרת את קרונות ההקו הסגול של "דנקל", לכשתושלם בנייתו בשנת 2027 לפי הצפי. בתחנה עוצרות כל הרכבות בקווים נהריה-באר שבע, בנימינה-רחובות, רעננה מערב-תל אביב-ראשון לציון-אשקלון, נתניה-בית שמש ונהריה-מודיעין למעט חלק מרכבות הלילה לנתב"ג ומנתב"ג. בדצמבר 2019 החל לפעול עד תחנת ההגנה קו הנוסעים המהיר לירושלים, משך הנסיעה בקו הוא כ-32–34 דקות. בספטמבר 2023 נסגרה מנהרת הולכי הרגל הלא-נגישה המחברת בין התחנה לבין רציף האוטובוסים שמולה, עבור עבודות להקמת הרכבת הקלה. בנוסף לשירות לתחנה עצמה בגשר ההגנה, ישנם קווי אוטובוס רבים העוברים על רחוב החרש אשר נמצא מעט רחוק יותר מתחנות האוטובוס מחוץ לתחנת הרכבת. התחנה התפעולית ההגנה נמצאת כ-1.5 ק"מ דרומית לתחנת הרכבת ההגנה, מול תחנת הרכבת תל אביב דרום ובצמוד למחלף קיבוץ גלויות על המסילה ללוד וירושלים. הגישה לתחנה התפעולית[דרושה הבהרה] היא דרך תחנת תל אביב דרום. בתחנה נמצא מבנה שו"ב ומבנה מנהלתי. חלק מהמסילות של התחנה משמשות לדיור ציוד רכבתי הנדסי נייד. התחנה כוללת מספר עקלתונים המשמשים לעיתוק רכבות ולמפגש רכבות. כמו כן, נמצא באזור התחנה שער ההזנה (CDB) שמחובר בחיבור אופקי תת-קרקעי לתה"ר הולץ. כביש גישה לתחנה התפעולית מתחת לגשר BEBO וכביש 1 מבנה מנהלתי בתחנה מבנה שו"ב שער ההזנה (CDB) דיור ציוד רכבתי הנדסי נייד (מנוף מס' 967 עם קרון שטוח) מפת מיקום של התחנה התפעולית רכבת ישראל תחבורה בתל אביב מדיה וקבצים בנושא תחנת הרכבת תל אביב – ההגנה בוויקישיתוף התחנה באתר רכבת ישראל התחנה באתר דן (אורכב 09.05.2010 בארכיון Wayback Machine) שרון קדמי, רכבת ישראל פתחה לתנועה את המסילה השלישית באיילון, באתר הארץ, 5 בספטמבר 2006 מיכאל יעקובסון, הקטרים באים: קו הרכבת החדש של גוש דן נחשף, באתר Xnet‏, 11 ביולי 2011 שבתשתיות - ביצוע פרויקטים בתחבורה, גשר ההגנה, באתר www.facebook.com, ‏12 ביולי, 2023 תת"ל 33 - מסילה רביעית באיילון - משרד הפנים נתונים הנדסיים של הגשר, באתר נת"ע - נתיבי תחבורה עירוניים. יפעת ראובן, מה צריך לעבור בתחנת רכבת ההגנה רק כדי להגיע לאוטובוס?, באתר TheMarker‏, 18 בספטמבר 2023